Fylkesvei 82 går forbi Stokmarknes mellom Melbu og Sortland. Den lille øya Børøya med boligområder og industri er knyttet til Stokmarknes med Børøybrua. Der har Nordlaks hovedkontor og oppdrettsanlegg. Vesterålen Hotel & Kongressenter (også kalt Vesterålen Kysthotell) holder også til her. Fra Børøya går fylkesveien videre over Hadselbrua til Langøya og mot Sortland.